ΓΡΑΠΤΗ ΕΡΩΤΗΣΗ E-0833/98

υποβολή: Jesús Cabezón Alonso (PSE) προς την Επιτροπή

(26 Μαρτίου 1998)

Θέμα: Δημοκρατική ρήτρα και Σύμβαση της Λομέ

Η ισχύουσα Σύμβαση της Λομέ περιέχει ρήτρες που επιτρέπουν την αναστολή της ισχύος όλων ή μερικών από τα πλεονεκτήματα ή τις κοινοτικές ενισχύσεις που απορρέουν από την προαναφερθείσα σύμβαση, εάν κάποια από τις υπογράφουσες χώρες δεν σέβεται τα ανθρώπινα δικαιώματα, τις θεμελιώδεις ελευθερίες ή τους κανόνες της δημοκρατίας.

Για ποιές χώρες εφαρμόζεται σήμερα η γνωστή ως "δημοκρατική ρήτρα" της Σύμβασης της Λομέ;

Ποιές ενισχύσεις ή πλεονεκτήματα αφαιρέθηκαν από τις χώρες αυτές ή ανεστάλη η εφαρμογή τους;

Απάντηση του κ.Pinheiro εξ ονόματος της Επιτροπής

(30 Απριλίου 1998)

Η Επιτροπή επιθυμεί κατάρχήν να επιστήσει την προσοχή στη σχετική σημασία οποιουδήποτε καταλόγου λόγω της εξέλιξης της κατάστασης που συχνά είναι ιδιαίτερα ασταθής, σε δεδομένη χώρα.

Η Επιτροπή επιθυμεί εξάλλου να υπενθυμίσει ότι η δημοκρατική ρήτρα που περιλαμβάνεται στο άρθρο 5 της σύμβασης του Λομέ και που καθιστά το σεβασμό των δικαιωμάτων του ανθρώπου, των δημοκρατικών αρχών και του κράτους δικαίου, ένα από τα ουσιαστικά στοιχεία αυτής της σύμβασης, ευνοεί κατάρχήν την υλοποίηση θετικών δράσεων σάυτό το πλαίσιο και καθιερώνει αυτά τα στοιχεία ως θέματα κοινού ενδιαφέροντος και ως αντικείμενο διαλόγου. Αυτή η προσέγγιση πρέπει επομένως να ληφθεί υπόψη κυρίως με ένα πνεύμα κοινής δέσμευσης έναντι του σεβασμού και της προάσπισης των παγκοσμίων αξιών. Κατάυτήν την έννοια, αυτή η ρήτρα εφαρμόζεται σε μεγάλο αριθμό χωρών της Αφρικής, της Καραϊβικής και του Ειρηνικού (ΑΚΕ). Οι δράσεις που χρηματοδοτήθηκαν σάυτό το πλαίσιο, ανέρχονταν σε 200 εκατ. ecu περίπου, μεταξύ του 1994 και 1997, και αφορούσαν ιδίως τη στήριξη των δημοκρατικών διαδικασιών, την ενίσχυση της δικαιοσύνης, τη στήριξη των κοινοβουλίων και του ανεξάρτητου τύπου, την εκπαίδευση σχετικά με τα δικαιώματα του ανθρώπου και με την ειρήνη, τις αποστολές παρατηρητών σε ό,τι αφορά τα δικαιώματα του ανθρώπου και την προστασία των ευάλωτων ομάδων.

Αυτή η θετική προσέγγιση έχει ως συνέπεια τη δυνατότητα εφαρμογής των κατάλληλων μέτρων στην περίπτωση σοβαρών και μόνιμων παραβιάσεων των δικαιωμάτων του ανθρώπου ή διακοπής των δημοκρατικών διαδικασιών.

Μέχρι σήμερα, με εξαίρεση τις ανθρωπιστικές βοήθειες ή τη βοήθεια που προορίζεται για τους φτωχότερους πληθυσμούς, η χρηματοδοτική και τεχνική συνεργασία έχει παγώσει με το Σουδάν από το 1990, με το πρώην Ζαΐρ από το 1992 και με τη Νιγηρία από το 1995. Πιό πρόσφατα, έχουν διατυπωθεί οι όροι στον τομέα του σεβασμού των δικαιωμάτων του ανθρώπου, υπ'όψη των νέων αρχών της Λαϊκής Δημοκρατίας του Κονγκό, για την πλήρη και σφαιρική επανάληψη της συνεργασίας.

Με ορισμένες χώρες, η συνεργασία συναντά δυσκολίες που απαιτούν την κατάλληλη μεταχείριση. Πρόκειται για την Ισημερική Γουϊνέα με την οποία η προοδευτική επανάληψη της χρηματοδοτικής και τεχνικής συνεργασίας αποτελεί συνάρτηση της προόδου που θα σημειωθεί στο σεβασμό των δικαιωμάτων του ανθρώπου, των δημοκρατικών αρχών και του κράτους δικαίου. Πρόκειται επίσης για χώρες όπως η Σομαλία, η Σιέρρα Λεόνε και το Μπουρούντι, για τις οποίες η ειδική μεταχείριση αιτιολογείται από την κατάσταση κρίσεως ή συγκρούσεων που αντιμετωπίζουν αυτές οι χώρες.